*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*92. számú előterjesztés*

Bátaszék Város Önkormányzat Képviselő-testületének 2023. április 26-án

16 órakor megtartandó ülésére

Elvi hozzájárulás önkormányzati tulajdonú ingatlan korszerűsítéséhez

|  |
| --- |
| **Előterjesztő:** Dr. Bozsolik Róbert polgármester  **Készítette** : Bozsolik Zoltán mb. irodavezető    **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  Pénzügyi és Gazdasági Bizottság 2023.04.25. |

**Tisztelt Képviselő-testület!**

Az önkormányzat több mint egy évtizede a MORZSU Egyesület használatába adta a Budai u. 61. számú ingatlanának volt bölcsődei foglalkoztató és kiszolgáló helységeit az egyesület céljai szerinti feladatok megvalósításának segítése érdekében.

Az egyesület 0-7 éves kor közötti gyermekek és szüleik részére szervez igen színes készség és képességfejlesztő programokat. A foglalkoztató helységet az évek alatt felújították, berendezték, otthonossá tették. Most támogatói felajánlások segítségével lehetőség nyílna a még nem korszerűsített konyha és vizes helységek felújítására, ezért kérelemmel fordult az egyesület vezetője az önkormányzat felé, hogy elvi hozzájárulását kérje a felújítási munkák elvégzéséhez.

Javasoljuk, a hozzájárulás megadását.

**H a t á r o z a t i j a v a s l a t:**

**Elvi hozzájárulás a Budai u. 61. sz. alatti ingatlan egyes helységeinek felújításához**

Bátaszék város Önkormányzat Képviselő-testülete, mint a Bátaszék, Budai u. 61. sz. ingatlan tulajdonosa – tekintettel a felek között létrejött helységhasználati megállapodásra - hozzájárul ahhoz, hogy a MORZSU Egyesület az épületben a használatában álló konyha és vizesblokk helységeket felújítsa.

*Határidő:* 2023. május 5.

(határozat megküldésre)

*Felelős:* Dr. Firle-Paksi Anna aljegyző

(határozat megküldésre)

*Határozatról értesül:* MORZSU Egyesület

Építési és Városüzemeltetési Iroda

Irattár